………………….. Törvényszék részére mint másodfokú bíróság

Elsőfokú szabálysértési bíróság postai címe:

………………………………….

………………………………….

Bírósági ügyszám: ......................................

**Tisztelt Törvényszék!**

Alulírott

Név: …………………………………………………………..

Állandó lakóhely: ……………………………………………

Anyja neve: ………………………………………………….

Születési hely, idő: ………………………………………….

a következő

**fellebbezést**

nyújtom be az elsőfokú bíróság ügydöntő végzésével szemben a fenti számú szabálysértési eljárásban a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 121. § (1) bekezdése alapján.

Az elsőfokú bíróság végzésről ………… év ……………………. hónap …………… napján szereztem tudomást.

Fellebbezésem oka, hogy

Fellebbezésem célja, hogy

Keltezés: ……………………………, 20…. év ……………… hónap ……….. Nap

Tisztelettel,

…………………………………………..

eljárás alá vont személy

Az elsőfokú bíróság végzésével szemben a végzés közlésétől számított **8 (nyolc) napon belül** fellebbezni lehet. Ha a határidő utolsó napja munkaszüneti nap, akkor a határidő a következő munkanapon jár le. Elég a határidő utolsó napján postára adni a kérelmet.

A határidő attól a naptól indul, amikor megismerted a bíróság döntését. Tehát ha részt vettél az elsőfokú tárgyaláson, akkor már a tárgyalást követő napon elindul a határidő. Ha nem vettél részt a tárgyaláson és csak postán kaptad meg, akkor a postai átvételt követő napon indul el a határidő.

A fellebbezést ügyfélfogadási időben be lehet vinni **személyesen** is a bíróság kezelőirodájára vagy **ajánlott küldeményként** postára lehet adni. Lehetőség van [e-papíron](https://epapir.gov.hu/) keresztül is benyújtani, ha rendelkezel Ügyfélkapuval. Először az elsőfokú bíróság nevét válaszd ki, és csak ezt követően a küldemény kategóriáját.

A fellebbezésben ugyan a másodfokú bíróságot, a törvényszéket kell megszólítani, ugyanakkor magát a fellebbezést annál a bíróságnál kell benyújtani, amelyik a végzést hozta. Később az elsőfokú bíróság fogja megküldeni a törvényszéknek a fellebbezést.

A fellebbezésben mindenképp tüntesd fel az **ügyszámot**, mert ez alapján tudják azonosítani az ügyedet. Az ügyszám általában a hatóságtól kapott iratok bal felső sarkában szokott lenni.

**A fellebbezést indokolni kell. Az indokolásnak ki kell térnie a fellebbezés okára és céljára.**

A fellebbezés **oka** lehet, hogy szerinted nem követtél el szabálysértést, eltúlzott a büntetés vagy valamilyen eljárási szabályt sértett a bíróság (pl. nem hallgatta meg a tanúidat vagy nem vette figyelembe az iratokat, amiket bemutattál neki).

A fellebbezés **célja** az eljárás megszüntetése (“felmentés”) vagy a “büntetés” enyhítése lehet.

Fontos, hogy mindent beleírj a fellebbezésbe, amit az elsőfokú bíróság végzésében kifogásolsz, mivel a másodfokú bíróság már nem tart tárgyalást, csak az iratok alapján dönt.

A fellebbezés **ingyenesen** benyújtható, illetéket nem szükséges fizetni.

A törvényszék a fellebbezést annak kézhezvételétől számított 30 napon belül **tárgyalás nélkül bírálja el**, tehát nem kell többet személyesen megjelenni bíróság előtt.

Ha az előkészítő eljárást lefolytató szerv (általában rendőrség) nem jelentett be a terhedre fellebbezést, a törvényszék **nem szabhat ki súlyosabb büntetést,** mint az elsőfokú bíróság (súlyosítási tilalom).

A törvényszék az elsőfokú végzést vagy hatályban tartja, esetleg a súlyosítási tilalomra vonatkozó rendelkezések megtartásával megváltoztatja, vagy hatályon kívül helyezi, és az eljárást megszünteti, illetve az eljárt bíróságot új eljárásra utasítja.

A törvényszék végzésével szemben nem lehet fellebbezni.

Forrás: 2012. évi II. törvény 121. §, 122. §, 123. §